छत्तीसगढ़ में सामने आए कोरोना संक्रमण के 408 नए मामले, कुल संख्या 14 हजार के करीब
छत्तीसगढ़ में गुरुवार को 408 और लोगों के कोरोना वायरस से संक्रमित होने की पुष्टि की गई। इसके साथ ही राज्य में इस वायरस से संक्रमित हुए लोगों की संख्या बढ़कर 13,960 हो गई है।
रायपुर: छत्तीसगढ़ में गुरुवार को 408 और लोगों के कोरोना वायरस से संक्रमित होने की पुष्टि की गई। इसके साथ ही राज्य में इस वायरस से संक्रमित हुए लोगों की संख्या बढ़कर 13,960 हो गई है। इस अवधि में राज्य के विभिन्न अस्पतालों से 150 लोगों को संक्रमण मुक्त होने के बाद छुट्टी दी गई। वहीं 6 लोगों की मृत्यु की जानकारी मिली है। राज्य के स्वास्थ्य विभाग के अधिकारियों ने बृहस्पतिवार को बताया कि आज 408 और लोगों के कोरोना वायरस से संक्रमित होने की पुष्टि हुई।सबसे ज्यादा 151 मामले रायपुर सेअधिकारियों ने बताया कि नए मामलों में रायपुर जिले से 151, राजनांदगांव से 50, दुर्ग से 41, रायगढ़ से 29, सुकमा से 23, बलौदाबाजार से 18, बस्तर और नारायणपुर से 15-15, बिलासपुर और सरगुजा से 12-12, कोरिया से 6, महासमुंद, गरियाबंद, कोण्डागांव और कांकेर से 5-5, सूरजपुर और दंतेवाड़ा से 4-4, जशपुर से 2 तथा कबीरधाम, धमतरी, कोरबा, जांजगीर-चांपा, बलरामपुर और बीजापुर से एक-एक मरीज शामिल हैं। अधिकारियों ने बताया कि मरीजों को अस्पताल में भर्ती कराया जा रहा है। उन्होंने बताया कि राज्य में कोरोना वायरस संक्रमित 6 लोगों की मृत्यु होने की जानकारी मिली है।छत्तीसगढ़ में 9,658 लोग हुए स्वस्थअधिकारियों ने बताया कि छत्तीसगढ़ में अब तक 4,02,390 नमूनों की जांच की गई है, जिनमें से 13,960 मरीजों में कोरोना वायरस संक्रमण की पुष्टि की गई है। वहीं 9,658 मरीजों को स्वस्थ होने के बाद अस्पताल से छुट्टी दी गई है। राज्य में 4,187 मरीजों को इलाज किया जा रहा है। राज्य में कोरोना वायरस संक्रमित 115 लोगों की मृत्यु हुई है। उन्होंने बताया कि राज्य के सभी 28 जिलों में कोरोना वायरस से संक्रमण के मामले सामने आए हैं। राज्य में पिछले एक माह के दौरान 9,600 से अधिक लोगों में कोरोना वायरस संक्रमण की पुष्टि की गई है तथा 96 लोगों की मौत हुई है।